Септембра 1941. године, заједно са члановима ЦК КПЈ, прешла је прешла на ослобођену територију западне Србије, а потом у Ужице. После Прве непријатељске офанзиве, прешла је у Санџак, а потом у Босну. Кретала се заједно са члановима ЦК КПЈ и Врховног штаба, све до априла 1943. године, када је била упућена у Прву пролетерску ударну бригаду, где се налазила на дужности члана Политодела. У лето 1944. године била је пребачена у Шесту личку пролетерску дивизију „Никола Тесла“, где је такође била члан Политодела. Заједно са овим јединицама, прошла је ратни пут од Сутјеске до Сремског фронта.